सुकरात ने अब ग्लाउकोन से इस मुक्त आदमी की मनोदशा के बारे में सोचने को कहा। "जब वह अपने पुराने घर और उस समाज में बुद्धिमानी की परिभाषा के बारे में सोचेगा को क्या वह स्वयं को सुखी और उनकी स्थिति को दयनीय नहीं समझेगा? और उस समाज द्वारा आने वाली परछाईयों की भविष्यवाणी करने के लिए दिए जाने वाले इनामों, आदर और प्रशंसा को क्या वह बेकार नहीं समझेगा? और अगर वह वापस वहाँ जाए तो अंधेरों की आदत न होने से क्या वह उस समाज की नज़रों में तुच्छ नहीं हो जाएगा? क्या वह यह नहीं कहेंगे कि देखो, यह ऊपर गया और अपनी दृष्टि गँवा के लौटा, इसलिए ऊपर जाने की कोशिश करना भी व्यर्थ है? अगर वह किसी ऐसे आदमी को किसी तरह पकड़ लें जो उन्हें मुक्त करके ऊपर ले जाने की चेष्टा कर रहा हो, तो उसे मार न डालेंगे?" अपने पीछे की दुनिया से अनजान यह क़ैदी मुक्त व्यक्ति की दृष्टि को भ्रष्ट पाएँगे और उस हर बात से डरेंगे जिसे वह पहले से नहीं जानते। उन्हें यह मुक्त व्यक्ति मूर्ख और अक्षम लगेगा क्योंकि वह कुछ देर के लिए अंधेरों में लौटने के बाद ठीक से परछाईयाँ नहीं देख पाएगा।

गुफा में वापसी
गुफा के अन्दर
गुफा से मुक्ति
ज्ञान प्राप्ति में कथा का तात्पर्य